Legal Document

Category: 438

Text:
7. ΒΑΣΙΛΙΚΟΝ ΔΙΑΤΑΓΜΑ της 16/18 Ιουλ. 1947 Περί συστάσεως Εκτάκτου Στρατοδικείου Αεροπορίας. Έχοντες υπ’ όψει: α)το από 18-6-1946 Γ΄ Ψήφισμα της Δ΄ Αναθεωρητικής Βουλής «περί Εκτάκτων μέτρων αφορώντων την Δημοσίαν Τάξιν και Ασφάλειαν» ως ετροποποιήθη υπό του από 14 Ιουλίου 1947 ΚΣΤ΄ Ψηφίσματος της Δ΄ Αναθεωρητικής Βουλής «περί τροποποιήσεως του από 18-6-1946 Γ΄ Ψηφίσματος της Δ΄ Αναθεωρητικής Βουλής», β)τον Α.Ν. 2803/1941 «περί Στρατιωτικού Ποινικού Κώδικος» ως ούτος ετροποποιήθη και συνεπληρώθη μεταγενεστέρως, γ)το από 8-9-1946 Β. Διάταγμα «περί επαναφοράς εν ισχύϊ των διατάξεων του υπό στοιχείον Γ΄ Ψηφίσματος «περί μέτρων αφορώντων την Δημοσίαν Τάξιν και Ασφάλειαν», δ)την υπ’ αριθ. 355 από 14 Ιουλίου 1947 γνωμοδότησιν του Συμβουλίου Επικρατείας: Συνιστώμεν Έκτακτον Στρατοδικείον Αεροπορίας εδρεύον εν Αθήναις. Τούτο διαιρείται εις δύο Τμήματα (Α και Β), άτινα με διάφορον σύνθεσιν εκάτερον δύνανται να συνεδριάζωσι συγχρόνως. Εις τους Ημετέρους επί της Αεροπορίας, Δικαιοσύνης και Δημοσίας Τάξεως Υπουργούς, ανατίθεμεν την δημοσίευσιν και εκτέλεσιν του παρόντος διατάγματος. (Αντί της σελ. 241) Σελ. 241(α) Τεύχος 396-Σελ. 47 Αεροδικεία 8.Σ.α.5-7